മുന് കേന്ദ്രമന്ത്രി ബാബുല് സുപ്രിയോ തൃണമൂല് കോണ്ഗ്രസില് ചേര്ന്നു മുന് കേന്ദ്രമന്ത്രിയും ബിജെപി എംപി യുമായ ബാബുല് സുപ്രിയോ തൃണമൂല് കോണ്ഗ്രസില് ചേര്ന്നു. മോദി മന്ത്രിസഭയില് നിന്നും ഒഴിവാക്കപ്പെട്ടതിന് പിന്നാലെയാണ് സുപ്രിയോ തൃണമൂല് കോണ്ഗ്രസില് ചേര്ന്നത്. അസന്സോളില് രണ്ട് തവണ തെരഞ്ഞെടുക്കപ്പെട്ട അദ്ദേഹം മോദി മന്ത്രിസഭകളില് നഗരവികസനം, വനം പരിസ്ഥിതി സഹമന്ത്രി സ്ഥാനങ്ങള് വഹിച്ചിരുന്നു. ഭവാനിപ്പൂര് ഉപതെരഞ്ഞെടുപ്പിന്റെ പശ്ചാത്തലത്തില് ബാബുല് സുപ്രിയോയുടെ പാര്ട്ടിപ്രവേശനം ബിജെപിക്ക് മുന്നില് തിരിച്ചടിയും മമതയ്ക്ക് നേട്ടവുമായാണ് വിലയിരുത്തല്. കേന്ദ്രമന്ത്രി സഭയിലേക്ക് വീണ്ടും പരിഗണിക്കാത്തതിലും പശ്ചിമബംഗാളിലെ സംഘടനാ വിഷയങ്ങളിലും അതൃപ്തി പ്രകടിപ്പിച്ചാണ് ബാബുല് സുപ്രിയോ നേരത്തെ ബിജെപി വിട്ടത്. Read Also : കാസര്ഗോഡ് മരിച്ച കുട്ടിയുടെ നിപ പരിശോധനാഫലം നെഗറ്റീവ് രാഷ്ട്രീയത്തില് നിന്നു വിടവാങ്ങാനുള്ള കാരണം മന്ത്രിസഭയില്നിന്ന് ഒഴിവാക്കിയതാണെന്നും പരോക്ഷമായി അദ്ദേഹം പറഞ്ഞുവെച്ചിരുന്നു. രാഷ്ട്രീയ പ്രവര്ത്തനം ഇവിടെ അവസാനിപ്പിക്കുന്നുവെന്നും ബിജെപിയല്ലാതെ മറ്റൊരു സങ്കേതമില്ലെന്നുമായിരുന്നു നേരത്തെ രാജിപ്രഖ്യാപിച്ച് കൊണ്ട് അദ്ദേഹം പറഞ്ഞത്. Story Highlight: formerbjpleaderbabulsupriyojoinstmc